กลุ่มธุรกิจ TCP กับแนวคิด ความยั่งยืน
THE SUSTAINABLE BRAND “ถ้าประเทศกลับมาไม่ได้ เราก็ขายของไม่ได้ สุดท้ายเราก็จะอยู่ไม่ได้ เช่นกัน” นี่คือความคิดของ คุณสราวุฒิ อยู่วิทยา CEO กลุ่มธุรกิจ TCP
29 พ.ค. 2563

THE SUSTAINABLE BRAND
กลุ่มธุรกิจ TCP กับแนวคิด ความยั่งยืน
“ถ้าประเทศกลับมาไม่ได้ เราก็ขายของไม่ได้ สุดท้ายเราก็จะอยู่ไม่ได้ เช่นกัน”
นี่คือความคิดของ คุณสราวุฒิ อยู่วิทยา CEO กลุ่มธุรกิจ TCP
ทำให้ในช่วงการระบาดของ COVID-19 บริษัททั้ง 4 ในเครือ TCP 
ซึ่งเป็นองค์กรของคนไทยที่ดำเนินธุรกิจครบวงจร ตั้งแต่ผลิต ขาย กระจายสินค้าในประเทศ
จนถึงส่งออกสินค้าไปมากกว่า 170 ประเทศทั่วโลก
ต่างร่วมมือกันช่วยเหลือประเทศ ด้วยศักยภาพกำลังทั้งหมดที่มีอยู่ 
เพื่อไม่ให้สถานการณ์เลวร้ายไปกว่านี้
ส่วนประเด็นต่อมาที่น่าสนใจก็คือกลุ่มธุรกิจ TCP ยังมองต่อว่าหลังการระบาด COVID-19  
ตัวเองจะเป็นส่วนหนึ่งของการฟื้นฟูเศรษฐกิจไทยให้กลับมาเหมือนเดิมอย่างไร
หลายคนอาจสงสัยว่าทำไมกลุ่มธุรกิจ TCP จะต้องให้ความสำคัญมากขนาดนี้ 
เบื้องหลังเกิดจากอะไร
ลงทุนแมนจะเล่าให้ฟัง
เรื่องนี้คงต้องย้อนกลับไปจุดเริ่มต้นของบริษัทเมื่อ 64 ปีที่แล้ว เมื่อคุณเฉลียว อยู่วิทยา 
ผู้ให้กำเนิดแบรนด์กระทิงแดงหรือผู้ก่อตั้งกลุ่มธุรกิจ TCP 
ได้นิยามแนวทางการทำธุรกิจว่า “ชีวิตนี้เกิดเป็นคนไทย ต้องตอบแทนคุณแผ่นดิน”
ที่น่าสนใจก็คือแนวคิดนี้ถูกถ่ายทอดจากรุ่นสู่รุ่น
ทำให้อดีตจนถึงปัจจุบันบริษัทแห่งนี้ก็พัฒนาสังคมหลายรูปแบบ ทั้งการศึกษา สิ่งแวดล้อม
หรือที่คนรุ่นเก่าๆ รู้จักกันดีก็คือโครงการ “อีสานเขียว”
แต่สิ่งที่โดดเด่นจนเป็นนโยบายหลักของบริษัทก็คือการพัฒนาแหล่งน้ำของเมืองไทยให้มีสุขภาพดี 
อย่างโครงการที่เราคุ้นเคยได้ยินบ่อยๆ ก็คือ 
TCP โอบอุ้มลุ่มน้ำไทย และ TCP Spirit ที่รวบรวมอาสาสมัครหน้าใหม่เพื่อมาดูแลแหล่งน้ำเมืองไทย
ที่ต้องเป็นแหล่งน้ำ ก็เพราะสินค้าที่สร้างรายได้หลักและทำให้บริษัทเติบโตมาได้ถึงทุกวันนี้
ต้องพึ่งพาทรัพยากร “น้ำ” เป็นวัตถุดิบหลักในการผลิต นั่นเอง
โดยเฉพาะสินค้าที่เรารู้จักกันดีก็คือ กระทิงแดง, สปอนเซอร์, แมนซั่ม, โสมพลัส, เพียวริคุ, เรดดี้ และสินค้าน้องใหม่อย่าง ไฮ่!
แล้ว...หากเราถามต่อไปว่าอะไรที่สำคัญที่สุด ที่ทำให้บริษัทมีรายได้มหาศาลและสามารถอยู่ได้อย่าง ยั่งยืน คำตอบคือ “คน”
เพราะวงจรธุรกิจของทุกบริษัทตั้งแต่ต้นทางคือ หาวัตถุดิบ ผลิต จนถึงปลายทางคือ บริโภค
ทุกกระบวนการมีทรัพยากร คน ขับเคลื่อนทั้งหมด
แล้วเมื่อ คน เป็นทุกอย่างของวงจรธุรกิจ การระบาดของ COVID-19 จึงส่งผลกระทบต่อคนทั่วทั้งโลกรวมถึงประเทศไทยด้วย
แม้กลุ่มธุรกิจ TCP จะได้รับผลกระทบ
แต่ก็ไม่ปลดและลดเงินเดือนพนักงานเกือบ 5,000 คน
พร้อมกับเลือกที่จะเป็นอีกหนึ่งพลังคอยช่วยเหลือประเทศไทยอย่างเต็มกำลัง
เริ่มตั้งแต่ที่ไวรัสร้ายกำลังค่อยๆ เริ่มแพร่ระบาดในประเทศจีน กลุ่มธุรกิจ TCP บริจาคเงินและสิ่งของมูลค่าประมาณ 54 ล้านบาทเพื่อช่วยเหลือเมืองอู่ฮั่นให้หายป่วยและกลับมาแข็งแรงในเร็ววัน เพื่อลดการแพร่ระบาดของเชื้อไวรัส แต่ในเดือนกุมภาพันธ์ปีนี้ COVID-19 ได้ลามมาถึงเมืองไทย กลุ่มธุรกิจ TCP ได้เร่งบริจาคเงิน 50 ล้านบาทให้แก่บุคลากรทางการแพทย์ ซึ่งเปรียบเสมือนนักรบคนสำคัญที่ต้องต่อสู้กับไวรัสตัวร้าย
จากนั้นก็มีการบริจาคหน้ากากผ้า 1 แสนชิ้นและชุด PPE จนถึงตู้ตรวจ COVID-19 และอุปกรณ์ทางการแพทย์ให้แก่โรงพยาบาลต่างๆ รวมมูลค่ากว่า 10 ล้านบาท
พร้อมกับระดมพลังกลุ่มบริษัทในเครือของตัวเอง 
เริ่มด้วย บริษัท เดอเบล จำกัด ที่ทำธุรกิจจัดจำหน่ายสินค้าอุปโภคบริโภคภายในประเทศ  
ซึ่งบริษัทนี้จะทำหน้าที่ขนส่งอุปกรณ์การแพทย์และความช่วยเหลือต่างๆ จากคู่ค้าสู่โรงพยาบาลมากกว่า 100 แห่งบนพื้นที่ที่ห่างไกล ใน 40 จังหวัด โดยใช้เวลาในการขนส่งแต่ละครั้งไม่เกิน 2 วัน 
ตรงนี้ก็ช่วยทำให้สิ่งของและอาหารที่ขาดแคลนไปถึงมือบุคลากรทางการแพทย์ในพื้นที่ห่างไกลได้อย่างรวดเร็ว
ส่วนทุกแบรนด์สินค้าที่อยู่ภายใต้กลุ่มธุรกิจ TCP ที่เรารู้จักกันดี กระทิงแดง, เรดดี้, โสมพลัส, สปอนเซอร์, แมนซั่ม, ไฮ่, เพียวริคุ และซันสแนค ต่างก็มาช่วยทำกิจกรรมการตลาด 
ปลุกเร้าส่งต่อพลังใจให้กับคนในประเทศไทยผ่านพ้นวิกฤติ COVID-19 ไปด้วยกัน
ซึ่งต้องบอกว่านี่ไม่ใช่แนวคิดการแจกเงินแล้วก็จบๆ กันไป 
แต่เป็นความตั้งใจทำให้ประชาชนและบุคลากรทางการแพทย์อย่างแท้จริง
ถึงแม้ในวันนี้ จำนวนผู้ติดเชื้อจะลดลงแต่การฟื้นฟูทางเศรษฐกิจ สังคม ชุมชน กำลังเริ่มขึ้น และต้องการความช่วยเหลือจากทุกภาคส่วน ซึ่งกลุ่มธุรกิจ TCP กำลังเร่งทำโครงการใหม่ด้วยเป้าหมายในการช่วยฟื้นฟูและสร้างสังคมอย่างยั่งยืนต่อไป
ถึงตรงนี้ จะเห็นได้ว่า จากวิธีคิดทำธุรกิจเมื่อ 64 ปีที่แล้ว ของคุณเฉลียวที่ต้องการตอบแทนคุณแผ่นดิน
ใครจะคิดว่าเมื่อผู้ที่มาสานต่อธุรกิจอย่างคุณสราวุฒิ อยู่วิทยา 
เขายังเลือกเดินตามรอยความคิดของคุณพ่ออย่างไม่เคยเปลี่ยนแปลง
เพราะเมื่อทุกครั้งที่ประเทศเกิดปัญหา บริษัทแห่งนี้ก็จะปรากฏตัวทุกครั้ง
ซึ่งคุณสราวุฒิ ก็คงมีความเชื่อว่า 
มันคงไม่มีประโยชน์อะไรเลย หากวันนี้ธุรกิจตัวเองจะมีกำไรมหาศาลในขณะที่เศรษฐกิจไทยมีปัญหา
เพราะ...ฉากสุดท้ายหากประเทศ “ไม่ยั่งยืน” ธุรกิจของตัวเองก็จะไม่มีลมหายใจด้วยเช่นกัน
References
-
-
-ข่าวประชาสัมพันธ์ TCP